Борис Младенов-Young
Роднините… те всички са такива…

chitanka.info

Роднините… те всички са такива:

далечни, близки, кръвни или не,

логично е, щом всеки е добре,

да се спотайва и да се прикрива.

И никой няма да ти се обади,

дали си жив и здрав да провери,

ала когато му дотрябваш ти

от него чакай „мили“ изненади.

Хабер получих от една роднина —

закъсала и искаше пари,

и че е много болна да ми каже…

А четвърт век, откакто сме в чужбина,

за жалост ни веднъж не се сети

да ни изпрати мартенички даже!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.